ສະພາ ຄວາມໝັ້ນຄົງ ອົງການ ສປຊ ປະນາມ ເກົາຫຼີເໜືອ ທີ່ໄດ້ທົດລອງ ສູກສອນໄຟ
ສະພາ​ຄວາມ​ໝັ້ນຄົງ ອົງການ​ສະຫະ​ປະຊາ​ຊາດ ​ໄດ້ປະນາມ​ຢ່າງ​ເປັນ​ເອກ​ກະສັນ ​ຕໍ່ກາ​ນຍິງທົດ​ລອງ ລູກ​ສອນ​ໄຟ​ຂີ​ປະ​ນາ​ວຸດ​​ເທື່ອ​ຫລ້າ​ສຸດ ຂອງພຽງຢາງ.
ສະພາຄວາມໝັ້ນອົງການສະຫະປະຊາຊາດ ໄດ້ປະນາມຢ່າງເປັນເອກກະສັນຕໍ່ການຍິງ ທົດລອງ ລູກສອນໄຟຂີປະນາວຸດເທື່ອຫລ້າສຸດ ໂດຍເອີ້ນວ່າ ເປັນການລະເມີດຢ່າງ ຮ້າຍແຮງ ໃນພັນທະທີ່ເກົາຫລີເໜືອມີຕໍ່ນາໆຊາດ ການປະ ນາມຢ່າງແຮງດັ່ງກ່າວນີ້ ແມ່ນໄດ້ຮັບການສະໜັບສະໜຸນໂດຍຈີນ ຊຶ່ງເປັນພັນ ທະມິດສຳຄັນຂອງເກົາຫຼີເໜືອ ສະພາຄວາມໝັ້ນຄົງທີ່ມີສະມາຊິກ 15 ປະເທດ ກ່າວໃນຕອນແລງວັນສຸກວານນີ້ ຢູ່ໃນ ຖະແຫຼງການທີ່ຮ່າງໂດຍສະຫະລັດໂດຍເວົ້າວ່າ ຕົນຈະ “ສືບຕໍ່ສັງເກດການຢ່າງໃກ້ຊິດເບິ່ງສະຖານະການ ແລະຈະມາດຕະການທີ່ສຳຄັນຈຳນວນນຶ່ງ ” ຖະແຫລງການບໍ່ໄດ້ແຈ້ງໃຫ້ຊາບວ່າ ມາດຕະການເຫລົ່ານັ້ນແມ່ນຫຍັງ ຖະແຫລງການໄດ້ປະນາມເກົາຫຼີເໜືອ ທີ່ໄດ້ນຳໃຊ້ຊັບພະຍາກອນຂອງຕົນໄປສ້າງລູຸກ ສອນໄຟຂີປະນາວຸດ ໃນຂະນະທີ່ປະຊາຊົນເກົາຫຼີເໜືອຍັງຂາດເຂີນທີ່ສຸດໃນຫລາຍໆ ດ້ານ ຖະແຫລງການດັ່ງກ່າວ ໄດ້ຮັບການອະນຸມັດຫລັງຈາກ ການເຈລະຈາກັນຫລາຍຮອບກັບຈີນຊຶ່ງບໍ່ໄດ້ເຫັນດີຕໍ່ຮ່າງຍັດຕິຄັ້ງກ່ອນໆ ໂດຍສະແດງຄວາມເປັນຫ່ວງກ່ຽວກັບການເພີ້ມຄວາມເຄັ່ງຕຶງຢູ່ໃນຂົງເຂດ ການທົດລອງລູກສອນໄຟຂີປະນາວຸດເທື່ອຫລ້າສຸດຂອງເກົາຫລີເໜືອໃນວັນອັງ ຄານທີ່ຜ່ານມານີ້ ແມ່ນຍິງຈາກເຮືອດຳນໍ້າ ລູກສອນໄຟໄດ້ມຸ່ງໜ້າໄປສູ່ຍີ່ປຸ່ນ ມັນເປັນຜົນສຳເລັດຄັ້ງທຳອິດຂອງການທົດລອງຈາກເຮືອດຳນໍ້າ ແລະເປັນເທື່ອ ຫຼ້າສຸດ ໃນການທົດລອງທີ່ມີມາເປັນລຳດັບ ໃນລະຍະຫລາຍເດືອນທີ່ຜ່ານມາເພື່ອທ້າທາຍຕໍ່ມະຕິສະຫະປະຊາຊາດ ນາຍົກລັດຖະມົນຕີຍີ່ປຸ່ນ ທ່ານ Shinto Abe ກ່າວວ່າ ການຍິງລູກສອນໄຟນີ້ແມ່ນເປັນ ກະທຳທີ່ “ຍົກໂທດໃຫ້ບໍ່ໄດ້ ແລະຂາດຄວາມຮັບຜິດຊອບ” ທີ່ເປັນໄພຂົ່ມຂູ່ຕໍ່ຄວາມໝັ້ນຄົງຢີ່ປຸ່ນ ທ່ານ Jon Min Dok ເຈົ້າໜ້າທີ່ກະຊວງຕ່າງປະເທດເກົາຫລີເໜືອ ກ່າວໃນວັນເສົາມື້ນີ້ວ່າ “ສະຫະລັດ ແລະບັນດາພັນທະມິດ ໄດ້ຮ້ອງການຍິງທົດລອງຂອງພວກເຮົາວ່າ ເປັນການ ລະເມີດຕໍ່ມະຕິສະຫະປະຊາຊາດ ແລະໄດ້ນຳຂື້ນມາສົນທະນາຢູ່ໃນສະພາຄວາມໝັ້ນຄົງສະຫະປະຊາຊາດ ນີ້ເປັນການທ້າທາຍທີ່ຮ້າຍແຮງ ມັນຄືກັນກັບຄວາມຜິດ ທີ່ກ່າວຫາແກ່ຜູ້ໄຮ້ດຽງສາ ” ທ່ານຍັງເວົ້າຕໍ່ໄປອີກວ່າ “ທາງດີທີ່ສຸດສຳລັບສະຫະລັດ ທີ່ຈະຫລົບຫລີກຈາກການໂຈມຕີ ທີ່ ຮ້າຍແຮງຂອງພວກເຮົາ ກໍຄື ຢຸດເຊົາຈາກການດູໝິ່ນກຽດສັກສີ ຂອງພວກເຮົາ ແລະ ຂົ່ມຂູ່ຕໍ່ຄວາມໝັ້ນຄົງຂອງພວກເຮົາ ” ສະຫະລັດ ແລະຍີ່ປຸ່ນຮຽກຮ້ອງໃຫ້ເປີດກອງປະຊຸມສຸກເສີນ ຂອງສະພາຄວາມໝັ້ນຄົງ ໃນວັນພຸດທີ່ຜ່ານມານີ້